
ΠΡΟΕΔΡΙΚΟ ΔΙΑΤΑΓΜΑ ΥΠ - ΑΡΙΘ. 1 (1) 


Προστασία των δικαιωμάτων των εργαζομένων σε περίπτωση 
αφερεγγυότητας του εργοδότη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 16 του Ν. 1836/1989 
«Προώθηση της απασχόλησης και της επαγγελματικής κατάρτι¬ 


σης και άλλες διατάξεις» (Α'- 79). 

2. Την με αριθ. 3741/43/14.11.1989 γνώμη του Δ.Σ. του 
Οργανισμού Απασχόλησης Εργατικού Δυναμικού. 

3. Την αριθ. 750/1989 γνωμοδότηση του Συμβουλίου της 
Επικράτειας με πρόταση του Υπουργού Εργασίας, αποφασί¬ 
ζουμε: 

Άρθρο 1 

Σκοπός - πεδίο εφαρμογής 

Σκοπός του «Λογαριασμού προστασίας εργαζομένων από την 
αφερεγγυότητα του εργοδότη» είναι η πληρωμή ανεξόφλητων 
αποδοχών, που προέρχονται από σύμβαση ή σχέση εξαρτημένης 
εργασίας, αφορούν περίοδο έως τρεις (3) μήνες και εμπίπτουν στο 
εξάμηνο που προηγείται της δημοσίευσης της πτωχευτικής από¬ 
φασης. 

Άρθρο 2 

Είσπραξη εργοδοτικής εισφοράς 

Η εργοδοτική εισφορά που προβλέπεται από τις διατάξεις της 
παρ. 2 του άρθρου 16 του Ν. 1836/1989 (Α' 79) είναι αυτοτε¬ 
λής, συνεισπράττεται υποχρεωτικά από το Ίδρυμα Κοινωνικών 
Ασφαλίσεων (Ι.Κ.Α.) μαζί με τις λοιπές εισφορές υπέρ του Οργα¬ 
νισμού Απασχολήσεως Εργατικού Δυναμικού (ΟΑΕΔ), στον 
οποίο και αποδίδεται, εφαρμόζονται δε και γΓ αυτή οι σχετικές 
διατάξεις του ΙΚΑ. 

Άρθρο 3 

Λειτουργία και Διαχείριση του Λογαριασμού 

1. Η διαχείριση του «Λογαριασμού προστασίας εργαζομένων 
από την αφερεγγυότητα του εργοδότη» υπάγεται στο Διοικητικό 
Συμβούλιο του ΟΑΕΔ και ενεργείται σύμφωνα με τις διατάξεις 
για τη διαχείριση της περιουσίας του Οργανισμού αυτού. 

2. Για τη λειτουργία, διαχείριση και παρακολούθηση του Λο¬ 
γαριασμού, προβλέπονται διακεκριμένοι κωδικοί αριθμοί εσόδων 
και πληρωμών στον Προϋπολογισμό και Απολογισμό του Οργα¬ 
νισμού. 

Άρθρο 4 

Έλεγχος διαχείρισης 

1. Για τον έλεγχο της οικονομικής διαχείρισης του «Λογαρια¬ 
σμού προστασίας εργαζομένων από την αφερεγγυότητα του εργο¬ 
δότη» εφαρμόζονται οι διατάξεις που ισχύουν κάθε φορά για τον 

τρόπο της οικονομικής διαχείρισης του ΟΑΕΔ. 

2. Τα διαθέσιμα κεφάλαια του λογαριασμού κατατίθενται σε 
Τράπεζα σε ειδικό λογαριασμό «Ταμειακής Διαχείρισης» του 
ΟΑΕΔ και μπορούν να επενδύονται σύμφωνα με τις ισχύουσες 
κάθε φορά διατάξεις για τα κεφάλαια του ΟΑΕΔ ύστερα από 
έγκριση του Υπουργού Εργασίας. 

Άρθρο 5 

Πληρωμή αποδοχών - Περιορισμός - 
Άσκηση δικαιώματος Δικαιώματα ΟΑΕΔ 

1. Η πληρωμή των ανεξόφλητων αποδοχών προς τους εργα¬ 
ζόμενους, που προβλέπεται από το άρθρο 1 του παρόντος, είναι 
ανεξάρτητη από την εκπλήρωση ή όχι της υποχρέωσης που βα¬ 
ρύνει τον εργοδότη για την καταβολή της εισφοράς υπέρ του Λο¬ 
γαριασμού. Ενεργείται από την αρμόδια με βάση την έδρα της 
επιχείρησης ή εκμετάλλευσης Τοπική Υπηρεσία ή, αν αυτή δεν 
υπάρχει, Υπηρεσία Νομού του ΟΑΕΔ, στην οποία οι εργαζόμενοι 
οφείλουν να προσκομίσουν: 

α) Βεβαίωση του αύνδικου πτώχευσης ή του Γραμματέα του 
Πτωχευτικού Δικαστηρίου από την οποία προκύπτει το ύψος των 
ανεξόφλητων αποδοχών που αναγγέλθηκαν προς επαλήθευση. 

β) Υπεύθυνη Δήλωση Νόμου 1599/1986 για το ύψος των 
ανεξόφλητων αποδοχών. 

γ) Τα ασφαλιστικά τους βιβλιάρια. 

2. Η αρμόδια υπηρεσία του ΟΑΕΔ ζητάει από την αρμόδια 
Επιθεώρηση Εργασίας, η οποία υποχρεωτικά στέλνει μέσα σε 5 
μέρες, επίσημο αντίγραφο της κατάστασης προσωπικού που της 
έχει υποβάλλει ο εργοδότης. 

3. Η πληρωμή των ανεξόφλητων αποδοχών που καταβάλλο¬ 
νται στους εργαζόμενους από τον «Λογαριασμό προστασίας εργα¬ 
ζομένων από την αφερεγγυότητα του εργοδότη» σε καμιά περί¬ 
πτωση δεν μπορεί να υπερβεί τις αποδοχές 3 μηνών, όπως προ- 
βλέπονται από τις αντίστοιχες συλλογικές συμβάσεις εργα¬ 
σίας. 

4. Το δικαίωμα για πληρωμή ανεξόφλητων αποδοχών στον 
εργαζόμενο από το «Λογαριασμό προστασίας εργαζόμενων από 
την αφερεγγυότητα του εργοδότη» ασκείται με έγγραφη αίτηση 
του εργαζόμενου προς την αρμόδια, σύμφωνα με την παρ. 1 του 
άρθρου αυτού, Υπηρεσία του ΟΑΕΔ, το αργότερο μέσα σε ένα 
εξάμηνο από τη δημοσίευση της απόφασης για την κήρυξη του 
εργοδότη σε κατάσταση πτώχευσης. 

5. Με την πληρωμή των ανεξόφλητων αποδοχών ο ΟΑΕΔ 
υποκαθίσταται αυτοδικαίως στα αντίστοιχα δικαιώματα των ερ¬ 
γαζομένων. 

6. Ο ΟΑΕΔ έχει επίσης δικαίωμα υποβολής έγκλησης για 
απλή ή δόλια χρεωκοπία και για το αδίκημα του άρθρου μόνου 
του Α.Ν. 690/1945 (Α' 292). Στις σχετικές δίκες ο ΟΑΕΔ δι¬ 
καιούται να παρίσταται ως πολιτική αγωγή. 

Άρθρο 6 

Εισφορές Κοινωνικής Ασφάλισης 

1. Για το χρόνο για τον οποίο πληρώνονται σύμφωνα με το άρ¬ 
θρο 1 του παρόντος οι ανεξόφλητες αποδοχές καταβάλλονται οι 
εισφορές κοινωνικής ασφάλισης. 

Οι εισφορές αυτές υπολογίζονται επί των αποδοχών που λαμ¬ 
βάνει ο εργαζόμενος από το Λογαριασμό. 

Η εισφορά του εργοδότη βαρύνει τον Λογαριασμό. 

Η εισφορά του εργαζόμενου παρακρατείται από τις εξοφλούμε¬ 
νες αποδοχές. 

2. Η κατά την προηγούμενη παράγραφο κράτηση της εισφο¬ 
ράς του εργαζόμενου ενεργείται από την αρμόδια Υπηρεσία του 
ΟΑΕΔ κατά την καταβολή των ανεξόφλητων αποδοχών και απο¬ 


δίδεται με την εργοδοτική εισφορά στον οικείο Οργανισμό Κοινω¬ 
νικής Ασφάλισης εντός δυο μηνών. 

Άρθρο 7 

Επίλυση διαφορών 

Για την επίλυση των διαφορών από την εφαρμογή του παρό¬ 
ντος μεταξύ Οργανισμού Απασχόλησης Εργατικού Δυναμικού 
και εργαζόμενων εφαρμόζονται οι διατάξεις που ισχύουν κάθε 
φορά για την επίλυση διαφορών που αναφέρονται στην επιδότηση 
λόγω ανεργίας. 

Άρθρο 8 

Εξασφάλιση δικαιωμάτων 

Κεκτημένα δικαιώματα ή δικαιώματα προσδοκίας εργαζομέ¬ 
νων και προσώπων που έχουν αποχωρήσει από την επιχείρηση 
την ημέρα που ο εργοδότης κηρύχθηκε σε πτώχευση, για τη λήψη 
παροχών γήρατος και παροχών προς επιζώντες στα πλαίσια συ¬ 
στημάτων επαγγελματικής ή διεπαγγελματικής επικουρικής 
ασφάλισης που λειτουργούν έξω από την υποχρεωτική κοινωνική 
ασφάλιση ικανοποιούνται ως εξής: 

Α. Εφόσον προέρχονται από ασφαλιστική σύμβαση υπό τύπο 
ομαδικού προγράμματος σε ασφαλιστική εταιρεία με φροντίδα 
του εργοδότη, τα σχετικά κεφάλαια που συγκεντρώνονται στην 
ασφαλιστική εταιρεία εκκαθαρίζονται και διανέμονται από την 
ασφαλιστική εταιρεία αναλόγως με το χρόνο ασφάλισης και τα 
ποσά που καταβλήθηκαν για κάθε εργαζόμενο και 

Β. Εφόσον προέρχονται από λογαριασμό που λειτουργεί στο 
πλαίσιο της επιχείρησης, το απόθεμα του λογαριασμού που δη- 
μιουργείται ανήκει στους εργαζόμενους, εκκαθαρίζεται και διανέ¬ 
μεται σ’ αυτούς από τους εκπροσώπους των εργαζομένων, όπως 
ορίζονται στις διατάξεις των άρθρων 1 και 2 του Ν. 1767/1988 
«Συμβούλια Εργαζομένων και άλλες εργατικές διατάξεις - Κύ¬ 
ρωση της 135 Διεθνούς Σύμβασης Εργασίας» (Α' 63). 

Εφόσον στην επιχείρηση δεν υπάρχουν συμβούλια εργαζομέ¬ 
νων η εκκαθάριση και διανομή γίνεται από τριμελή επιτροπή που 
εκλέγεται από τους εργαζόμενους με άμεση, μυστική και καθο¬ 
λική ψηφοφορία, σε συνέλευση που προσκαλείται από τη συνδικα¬ 
λιστική οργάνωση που έχει τα περισσότερα μέλη στην επιχείρηση. 
Η διανομή γίνεται αναλόγως με το χρόνο ασφάλισης και τα ποσά 
που καταβλήθηκαν για κάθε εργαζόμενο. 

Αντιρρήσεις κατά του πίνακα διανομής εκδικάζονται από το 
Μονομελές Πρωτοδικείου κατά τη διαδικασία των ασφαλιστικών 
μέτρων. 

Άρθρο 9 
Έναρξη ισχύος 

Η ισχύς του Προεδρικού Διατάγματος αρχίζει από την ημερο¬ 
μηνία δημοσίευσής του στην Εφημερίδα της Κυβερνήσεως, εκτός 
των άρθρων 2 και 5 η ισχύς των οποίων αρχίζει αντίστοιχα την 
πρώτη του τρίτου και την πρώτη του όγδοου μήνα από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εργασίας αναθέτουμε τη δημοσίευση και εκτέ¬ 
λεση του διατάγματος αυτού. 

Αθήνα, 31 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΡΓΑΣΙΑΣ 

Α. ΚΑΚΛΑΜΑΝΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' -ΑΡΙΘ. 2 (2) 

Αναγνώριση και κατάσταση του Σεβασμιωτάτου Μητροπολίτη 
Λαρΐσης και Τυρνάβου Δημητρίου Μπεκιάρη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4, 6, 17, 24, 25 και 26 του Ν. 
590/1977 «περί του Καταστατικού Χάρτου της Εκκλησίας της 
Ελλάδος»- 

2. Την αριθ. Τ.911/13.12.1989 απόφαση του Πρωθυπουρ¬ 
γού «Ορισμός αρμοδιοτήτων στον Αναπληρωτή Υπουργό Εθν. 
Παιδείας και θρησκευμάτων Βασ. Κοντογιαννόπουλο» (ΦΕΚ 
896/18.12.89 τ. Β'). 

3. Τοαριθ. 2691/1296/16.10.1989 έγγραφο της Διαρκούς 
Ιεράς Συνόδου της Εκκλησίας της Ελλάδας με το οποίο ανακοι¬ 
νώνεται στο Υπουργείο Εθνικής Παιδείας και Θρησκευμάτων ότι 
ο αρχιμ. Δημήτριος Μπεκιάρης εξελέγη από την Ιερά Σύνοδο της 
Ιεραρχίας της Εκκλησίας της Ελλάδας, κατά την έκτακτη συνε¬ 
δρίασή της στις 10.10.1989 Μητροπολίτης Λαρΐσης και Τυρνά¬ 
βου ότι την ίδια ημέρα τελέσθηκε, κατά την εκκλησιαστική τάξη, 
στο συνοδικό παρεκκλήσι των Παμμεγίστων Ταξιαρχών της ιε¬ 
ράς Μονής Πετράκη, το προβλεπόμενο μέγα μήνυμα και ότι χει¬ 
ροτονήθηκε σε Αρχιερέα την 15.10.1989 στον Καθεδρικό Ναό 
Αθηνών «Ο Ευαγγελισμός της Θεοτόκου». 

4. Το σχετικό πρωτόκολλο για τη γενόμενη εκλογή του, με 
πρόταση του Αναπληρωτή Υπουργού Εθνικής Παιδείας και Θρη¬ 
σκευμάτων, αποφασίζουμε: 

Αναγνωρίζεται και καθίσταται Μητροπολίτης της Ιεράς Μη- 
τροπόλεως Λαρΐσης και Τυρνάβου ο Σεβασμιώτατος Μητροπολί¬ 
της Δημήτριος Μπεκιάρης που εκλέχθηκε σύμφωνα με τους νό¬ 
μους και τους ιερούς κανόνες και χειροτονήθηκε σε αρχιερέα κατά 
την τάξη της Ορθοδόξου Εκκλησίας και παραγγέλουμε στις αρ¬ 
χές του Κράτους να του απονέμουν τις τιμές που αρμόζουν στο 
αξίωμά του. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 29 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 3 (3) 

Σύσταση και κατάργηση Γενικών Γραμματειών στο Υπουργείο 
Μεταφορών και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 26, 27 παρ. 3 και 30 παρ. 9 του 
Ν. 1558/1985 «Κυβέρνηση και Κυβερνητικά Όργανα» (ΦΕΚ 
137/Α/1985). 

2. Την Υ 917/89 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Μεταφορών και Επι¬ 
κοινωνιών Ιωάννη Κεφαλογιάννη» (ΦΕΚ 905/Β/1989). 

3. Την με αριθμό 778/1989 γνωμοδότηση του Συμβουλίου 
της Επικράτειας, με πρόταση του Πρωθυπουργού, του Υπουργού 
Μεταφορών και Επικοινωνιών και του Αναπληρωτή Υπουργού 


Μεταφορών και Επικοινωνιών, αποφασίζουμε: 

Άρθρο 1 

Σύσταση και αρμοδιότητες 
Γενικής Γραμματείας Επικοινωνιών 

1. Στο Υπουργείο Μεταφορών και Επικοινωνιών συνιστώνται 
Γενική Γραμματεία Επικοινωνιών και θέση Γενικού Γραμματέα 
με βαθμό Ιο της κατηγορίας των ειδικών θέσεων. 

2. Στη Γενική Γραμματεία Επικοινωνιών ανήκουν οι ακόλου¬ 
θες αρμοδιότητες: 

α. Η εισήγηση για τη χάραξη και η εφαρμογή της Κυβερνητι¬ 
κής Πολιτικής στον τομέα των Επικοινωνιών. 

Ειδικότερα η Γ ενική Γραμματεία Επικοινωνιών έχει τις αρμο¬ 
διότητες των ακόλουθων Διευθύνσεων του Υπουργείου Μεταφο¬ 
ρών και Επικοινωνιών: 

αα. Της Διεύθυνσης Ανάπτυξης Επικοινωνιών (άρθρο 7 του 
Π.Δ. 198/1988) «Οργανισμός του Υπουργείου Μεταφορών και 
Επικοινωνιών» (ΦΕΚ 86/Α'/88) 

ββ. Της Διεύθυνσης Τεχνικής Επικοινωνιών (άρθρο 8 Π.Δ. 

198/1988). 

β. Η εποπτεία του Οργανισμού Τηλεπικοινωνιών Ελλάδος 
Α.Ε. και των Ελληνικών Ταχυδρομείων, όπως προσδιορίζεται 
από τις κείμενες σχετικές διατάξεις. 

Άρθρο 2 

Υπηρεσίες Γενικής Γραμματείας Επικοινωνιών 

Στη Γενική Γραμματεία Επικοινωνιών υπάγονται οι (ακόλου¬ 
θες υπηρεσίες και το προσωπικό που υπηρετεί σ’ αυτές: 

α. Το Γραφείο Γενικού Γραμματέα το οποίο εξασφαλίζει τη 
γραμματειακή εξυπηρέτησή του και οργανώνει την επικοινωνία 
του με τις υπηρεσίες και τους πολίτες. 

β. Οι ακόλουθες Διευθύνσεις του Υπουργείου Μεταφορών και 
Επικοινωνιών οι οποίες μεταφέρονται στη Γενική Γραμματεία 
Επικοινωνιών με το προσωπικό τους: 

αα. Η Διεύθυνση Ανάπτυξης Επικοινωνιών (άρθρο 7 του Π.Δ. 
198/1988). 

ββ. Η Διεύθυνση Τεχνικής Επικοινωνιών (άρθρο 8 του Π.Δ. 
198/1988). 

Άρθρο 3 
Σύσταση θέσεων 

Στο-Γραφείο του Γενικού Γραμματέα Επικοινωνιών συνιστώ- 
νται οι ακόλουθες θέσεις προσωπικού: 

Τρεις (3) θέσεις διοικητικών υπαλλήλων του άρθρου 30 παρ. 9 
του Ν. 1558/1985. 

Άρθρο 4 

Τελικές και μεταβατικές διατάξεις 

α. Το προσωπικό των Διευθύνσεων που ανήκουν με βάση το 
παρόν στη Γενική Γραμματεία Επικοινωνιών εξακολουθεί να 
υπάγεται στα υπηρεσιακά και πειθαρχικά συμβούλια στα οποία 
υπάγεται ως την έναρξη ισχύος αυτού του διατάγματος. 

β. Αρμοδιότητες της Διεύθυνσης Προσωπικού του Υπουργείου 
Μεταφορών και Επικοινωνιών εξακολουθούν να ασκούνται από 
την πιο πάνω Διεύθυνση και όταν ακόμα αφορούν υπηρεσίες και 
προσωπικό της Γενικής Γραμματείας Επικοινωνιών, τα σχετικά 
όμως έγγραφα προσυπογράφονται και από τον Γενικό Γραμμα¬ 
τέα Επικοινωνιών. 

Άρθρο 5 

Καταργούμενες διατάξεις 

Από την έναρξη ισχύος του παρόντος καταργείται το Π.Δ. 1/ 

1987 «Σύσταση Γενικής Γραμματείας Μεταφορών στο Υπουρ¬ 
γείο Μεταφορών και Επικοινωνιών» (ΦΕΚ 3/Α/1987). 

Άρθρο 6 

Η ισχύς του παρόντος αρχίζει από τη δημοσίευσή τους στην 
Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 5 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΙ 

ΞΕΝΟΦΩΝ ΖΟΛΩΤΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΤΣΟΧΑΤΖΟΠΟΥΛΟΣ ΙΩΑΝ. ΚΕΦΑΛΟΓΙΑΝΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 4 (4) 

Χορήγηση οικονομικής ενίσχυσης σε ορισμένες κατηγορίες ναυτι¬ 
κών λόγω εορτών ΧΡΙΣΤΟΥΓΕΝΝΩΝ 1989. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τα άρθρα 4 παραγ. 1 και 5 του Ν. 6002/1934 «Περί προ¬ 
στασίας των ανέργων εργατών θαλάσσης και των οικογενειών 
αυτών» (Α' 37) όπως συμπληρώθηκαν και αντικαταστάθηκαν 
αντίστοιχα με το άρθρο 1 του ΑΝ 113/1936 «Περί συμπληρώ- 
σεως του νόμου 6002 κ.λπ.» (Α' 398) και το άρθρο 5 του Ν. 
318/1976 «Περί συστάσεως οργανικών θέσεων του επιστημονι¬ 
κού και βοηθητικού Υγειονομικού προσωπικού του Οίκου Ναύ¬ 
του» (Α' 111). 

β) Την αριθμ. 281/15.11.89 γνωμοδότηση του Συμβουλίου 
Εμπορικού Ναυτικού. 

γ) Την αριθμ. 757/89 γνωμοδότηση του Συμβουλίου Επι¬ 
κράτειας, κατόπιν προτάσεως του Υπουργού Εμπορικής Ναυτι¬ 
λίας, αποφασίζουμε: 

Άρθρο 1 

Με την ευκαιρία των Εορτών Χριστουγέννων 1989, παρέχε¬ 
ται έκτακτη οικονομική ενίσχυση, υπό .μορφή βοηθήματος, σε 
ορισμένες κατηγορίες ανέργων ναυτικών από το Κεφάλαιο Ανερ¬ 
γίας και Ασθένειας Ναυτικών, ύψους: 

α) Για άγαμους ή άγαμες δρχ. είκοσι χιλιάδες (20.000). 

β) Για έγγαμους ή έγγαμες ή έχοντες οικογενειακά βάρη από 
παιδιά δρχ. είκοσι πέντε χιλιάδες (25.000). 

Άρθρο 2 

Για να πάρει ο ναυτικός την οικονομική ενίσχυση του άρθρου 1 
πρέπει: 

α) Να έχει μεσολαβήσει από την τελευταία απόλυσή του και 
μέχρι της 25 Δεκεμβρίου 1989 χρονικό διάστημα μεγαλύτερο 
από 60 ημέρες και μικρότερο από 12 μήνες. Τελευταία απόλυση 
λογίζεται η ημερομηνία μέχρι την οποία ο ναυτικός δικαιούται 
αποζημίωση ή μισθό, κατά τα άρθρα 62, 66 και 75 του Κώδικα 
Ιδιωτικού Ναυτικού Δικαίου (ΚΙΝΔ). 

Ναυτολόγηση μέχρι είκοσι (20) το πολύ ημέρες δεν διακόπτει 
την μέχρι εξήντα (60) ημέρες έλλειψη ναυτολόγησης. 

Ο μήνας υπολογίζεται σε τριάντα (30) ημέρες όπως ορίζει η 
περίπτωση 18 του άρθρου 1 του ΓΙ.Δ, 894/81. 


β) Να έχει συνολική θαλάσσια υπηρεσία μεγαλύτερη από 5 
χρόνια, η οποία να αποκτήθηκε σε πλοία με Ελληνική σημαία ή 
με ξένη σημαία, αλλά που είχαν σύμβαση με το Ναυτικό Απομα¬ 
χικό Ταμείο (ΝΑΤ) από την οποία όμως δωδεκάμηνη τουλάχι¬ 
στον να έχει αποκτηθεί μέσα στην τελευταία πριν από την 25 Δε¬ 
κεμβρίου 1989 τριετία ή να έχει εικοσιτετράμηνη συνολική θα¬ 
λάσσια υπηρεσία κατά την τελευταία τετραετία πριν από της 25 
Δεκεμβρίου 1989. 

Το χρονικό διάστημα κατά το οποίο ο ναυτικός νοσηλεύτηκε σε 
κλινική ή Νοσοκομείο είτε με δαπάνες του Οίκου Ναύτη, είτε του 
πλοιοκτήτη, θεωρείται χρόνος ναυτικής υπηρεσίας. 

Υπηρεσία, που διανύθηκε σε πλοία με ξένη σημαία που δεν εί¬ 
χαν σύμβαση με το Ναυτικό Απομαχικό Ταμείο (ΝΑΤ), μπορεί 
να προσμετρηθεί για συμπλήρωση της πενταετούς, δωδεκάμηνης 
ή εικοσιτετράμηνης θαλάσσιας υπηρεσίας, μόνο αν έχει εξαγορα- 
σθεί νόμιμα. 

Υπηρεσία που διανύθηκε σε παροπλισμένα πλοία που δεν τη¬ 
ρούσαν ναυτολόγιο δεν προσμετράται σαν χρόνος θαλάσσιας υπη¬ 
ρεσίας. 

γ) Να μην παίρνει σύνταξη, δώρο από την πλοιοκτήτρια Εται¬ 
ρεία, ή βοήθημα οποιασδήποτε άλλης μορφής κατά τον χρόνο της 
καταβολής, πλην της περίπτωσης των επιδομάτων ασθένειας και 
ανεργίας του άρθρου 19 παραγ. 2 του Π.Δ. 894/81 (Α' 226) και 
των άρθρων 1 και 8 του Π.Δ. 272/82 (Α' 48) αντίστοιχοι, ούτε 
να προστατεύεται από το Ίδρυμα Κοινωνικών Ασφοιλίσεων (ΙΚΑ) 
ή άλλο ασφαλιστικό φορέα. 

δ) Να μην έχει επιδοθεί σε άλλη βιοποριστική απασχόληση στο 
διάστημα που ακολούθησε μετά την τελευταία του απόλυση, που 
είναι γραμμένη στο ναυτικό φυλλάδιό του ή της ημερομηνίοις ει¬ 
σόδου που φέρεται στο διαβατήριό του. 

Για τις προϋποθέσεις των παραγ. γ' και δ’ του άρθρου αυτού, 
υπογράφεται από τον ναυτικό υπεύθυνη δήλωση και ελέγχεται το 
ναυτικό φυλλάδιο και το διαβατήριό του. Ο ναυτικός δικαιούται 
να πάρει την οικονομική ενίσχυση ακόμη και αν η θαλάσσια υπη¬ 
ρεσία που προβλέπεται στο άρθρο αυτό είναι μικρότερη κατά εί¬ 
κοσι μέρες το πολύ και η ανεργία του μικρότερη ή μεγαλύτερη 
επίσης κατά είκοσι το πολύ ημέρες. 

Άρθρο 3 

1. Ναυτικοί άνεργοι, που έχουν ηλικία 50-60 ετών, για να πά¬ 
ρουν την ενίσχυση του άρθρου 1 του παρόντος, αρκεί να έχουν 
πάνω από δέκα (10) χρόνια θαλάσσια υπηρεσία, από την οποία 
εξάμηνη κατά την τελευταία τριετία, πριν από την 25η Δεκεμ¬ 
βρίου 1989, που διανύθηκε σε πλοία με Ελληνική Σημαία ή με 
ξένη Σημαία, αναβεβλημένα με το Ναυτικό Απομαχικό Ταμείο 
(ΝΑΤ). 

2. Ναυτικοί άνεργοι, που έχουν ηλικία 60 ετών και άνω για να 
πάρουν την Οικονομική ενίσχυση του Διατάγματος αυτού αρκεί 
να έχουν θαλάσσια υπηρεσία πάνω από δέκα (10) χρόνια, έστω 
και αν δεν έχουν ναυτολογηθεί κατά την τελευταία τριετία πριν 
από την 25 Δεκεμβρίου 1989. 

3. Ναυτικοί άνεργοι, που δεν μπορούν να εργαστούν, γιατί πά¬ 
σχουν από χρόνια νοσήματα, παίρνουν κατ’ εξαίρεση την οικονο¬ 
μική ενίσχυση του άρθρου 1 του παρόντος, μόνο αν έχουν πάνω 
από οκτώ (8) χρόνια συνολική θαλάσσια υπηρεσία, έστω και αν 
δεν έχουν ναυτολογηθεί κατά την τελευταία τριετία πριν από της 
25 Δεκεμβρίου 1989. 

Το νόσημα χαρακτηρίζεται σαν χρόνιο: 

α) Στις περιοχές αρμοδιότητας Οίκου Ναύτη ΑΘΗΝΩΝ - 
ΠΕΙΡΑΙΩΣ και τέως Διοίκησης Πρωτεύουσας από την Κεντρική 
Ελεγκτική Υγειονομική Υπηρεσία του Οίκου Ναύτη ΠΕΙ¬ 
ΡΑΙΑ. 

β) Στις περιοχές αρμοδιότητας Επαρχιακών Παραρτημάτων 

Οίκου Ναύτη από τους έμμισθους γιατρούς του Οίκου Ναύτη και 

γ) Στις λοιπές περιοχές από τους γιατρούς του πλησιέστερου 
στον δικαιούχο Δημοσίου Νοσοκομείου. 

4. Ναυτικοί άνεργοι που απολύθηκαν από τις τάξεις των Ενό¬ 
πλων Δυνάμεων μετά την 30ή Ιουνίου 1989 και μέχρι την 25 
Δεκεμβρίου 1989, δικαιούνται να πάρουν την οικονομική ενί¬ 
σχυση, αρκεί να έχουν δύο (2) τουλάχιστον χρόνια συνολική θα¬ 
λάσσια υπηρεσία σε πλοία με Ελληνική Σημαία ή σε πλοία με ξένη 
Σημαία που έχουν σύμβαση με το Ναυτικό Απομαχικό Ταμείο 
(ΝΑΤ). 

5. Ανεξάρτητα από τις προϋποθέσεις του άρθρου 2 του παρό¬ 
ντος, την οικονομική ενίσχυση του άρθρου 1 δικαούνται οι χανσε¬ 
νικοί ναυτικοί, οι οποίοι νοσηλεύονται σε Νοσοκομείο Λοιμωδών 
Νόσων ή είναι στο σπίτι τους. 

6. Δικαιούνται επίσης την ενίσχυση του παρόντος Διατάγμα¬ 
τος οι άνεργοι ναυτικοί που επιδοτήθηκαν κατά τις διατάξεις των 
Π.Δ. 272/82 και 49/83 τουλάχιστον για ένα εξάμηνο μετά την 
1.1.1987 και δεν ναυτολογήθηκαν από τότε πάνω από ένα μήνα. 


2. Την αριθ. 48170/12236/89/20.12.1989 εισήγηση του 
Υπουργού Μεταφορών και Επικοινωνιών, αποφασίζει: 

Την αύξηση των θέσεων στο Πολιτικό Γ ραφείο του Υπουργού 
Μεταφορών και Επικοινωνιών, των μεν Ειδικών Συμβούλων - 
Ειδικών Συνεργατών κατά δύο (2), των δε μετακλητών διοικητι¬ 
κών υπαλλήλων κατά δύο (2) επίσης, για την κάλυψη αυξημένων 
υπηρεσιακών αναγκών. 

Αυτή η Πράξη να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα Μέλη 


Ακριβές (αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-♦- 

Πράξη 1 της 4 Ιανουάριου 1990 


( 6 ) 


Άρθρο 4 

Η καταβολή της οικονομικής ενίσχυσης του άρθρου 1 γίνεται 
στους δικαιούχους από 11 Δεκεμβρίου 1989 μέχρι 22 Δεκεμ¬ 
βρίου 1989 εφ’ όσον προσέλθουν οι ίδιοι στον Οίκο Ναύτη Πει¬ 
ραιά ή στα κατά τόπους Κεντρικά Λιμεναρχεία, Λιμεναρχεία, 
Υπολιμεναρχεία και λοιπές Λιμενικές Αρχές στις οποίες εδρεύουν 
Παραρτήματα Οίκου Ναύτη. Νόμιμες εξουσιοδοτήσεις γίνονται 
δεκτές μόνο με έγκριση του Προϊστάμενου της Αρχής που κατα¬ 
βάλει την έκτακτη οικονομική ενίσχυση και μόνο εφ’ όσον δικαιο¬ 
λογείται η αδυναμία του δικαιούχου να προσέλθει ο ίδιος. 

Άρθρο 5 

Κατά την καταβολή της οικονομικής ενίσχυσης, πλην της πέ- 
ρίπτωσης των χανσενικών ναυτικών της παραγ. 5 του άρθρου 3 
του παρόντος καταχωρείται από την Αρχή που πληρώνει ειδική 
πράξη στο φυλλάδιο του ναυτικού, ενώ ο δικαιούχος υπογράφει 
σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή γίνε¬ 
ται μπροστά σε δύο μάρτυρες που υπογράφουν την απόδειξη αντί 
του δικαιούχου. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 21 Δεκεμβρίου 1989 

0 ΠΡΟΕΔΡΟ!! ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 

- +- 


Αύξηση των θέσεων των Ειδικών Συμβούλων - Ειδικών Συνερ¬ 
γατών, των μετακλητών διοικητικών και αποσπασμένων 
υπαλλήλων στο Πολιτικό Γραφείο του Υπουργού Εργασίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυ¬ 
βέρνηση και Κυβερνητικά Όργανα». 

2. Την εισήγηση του Υπουργού Εργασίας, αποφασίζει: 

Την αύξηση των θέσεων στο Πολιτικό Γραφείο του Υπουργού 

Εργασίας των Ειδικών Συμβούλων - Ειδικών Συνεργατών κατά 
δύο (2), των μετακλητών διοικητικών υπαλλήλων κατά τέσσερις 
(4) και των αποσπασμένων υπαλλήλων κατά πέντε (5), για κά¬ 
λυψη αυξημένων υπηρεσιακών αναγκών. 

Αυτή η Πράξη να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

- ♦- 

( 7 ) 

Πράξη 2 της 4 Ιανουάριου 1990 

Αύξηση των θέσεων των Ειδικών Συμβούλων - Ειδικών Συνερ¬ 
γατών και των μετακλητών και αποσπασμένων διοικητικών 
υπαλλήλων στο Πολιτικό Γραφείο του Υπουργού Περιβάλλο¬ 
ντος, Χωροταξίας και Δημοσίων Έργων. 


ΠΡΑΞΕΙΣ ΥΠΟ ΥΡΓΙΚΟΥ Σ ΥΜΒΟΥΛΙΟΥ 

(5) 

Πράξη 160 της 28 Δεκεμβρίου 1989 
Αύξηση των θέσεων των Ειδικών Συμβούλων - Ειδικών Συνερ¬ 
γατών και των μετακλητών διοικητικών υπαιλλήλων στο Πο¬ 
λιτικό Γραφείο του Υπουργού Μεταφορών και Επικοινω¬ 
νιών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυ¬ 
βέρνηση και Κυβερνητικά Όργανα». 


ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυ¬ 
βέρνηση και Κυβερνητικά Όργανα». 

2. Την αριθ. 29/3.1.1990 εισήγηση του Υπουργού Περιβάλ¬ 
λοντος, Χωροταξίαις και Δημοσίων Έργων, αποφασίζει: 

Την αύξηση των θέσεων στο Πολιτικό Γ ραφείο του Υπουργού 
Περιβάλλοντος. Χωροταξίας και Δημοσίων Έργων, για κάλυψη 
αυξημένων υπηρεσιακών αναγκών, ως εξής: 

- Τρεις (3) θέσεις Ειδικών Συμβούλων - Ειδικών Συνεργα¬ 
τών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


- Πέντε (5) θέσεις μετακλητών διοικητικών υπαλλήλων. 

- Πέντε (5) θέσεις απεσπασμένων υπαλλήλων. 

Αυτή η Πράξη να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ ΒΟΛΟ ΥΛΑΚΗΣ 
-+- 

( 8 ) 

Πράξη 3 της 4 Ιανουάριου 1990 

Αύξηση των θέσεων των Ειδικών Συμβούλων - Ειδικών Συνερ¬ 
γατών και των μετακλητών διοικητικών υπαλλήλων στο Πο¬ 
λιτικό Γραφείο του Αναπληρωτή Υπουργού Μεταφορών και 
Επικοινωνιών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυ¬ 
βέρνηση και Κυβερνητικά Όργανα». 

2. Την εισήγηση του Αναπληρωτή Υπουργού Μεταφορών και 
Επικοινωνιών, αποφασίζει: 

Την αύξηση των θέσεων στο Πολιτικό Γραφείο του Αναπλη¬ 
ρωτή Υπουργού Μεταφορών και Επικοινωνιών, των μεν Ειδικών 
Συμβούλων - Ειδικών Συνεργατών κατά δύο (2), των δε μετα¬ 
κλητών διοικητικών υπαλλήλων κατά δύο (2) επίσης, για την κά¬ 
λυψη αυξημένων υπηρεσιακών αναγκών. 

■ Αυτή η Πράξη να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΑΠΟΦΑΣΕΙ Σ 

(9) 

ΠΡΑΞΗ ΔΙΟΙΚΗΤΗ ΑΡΙΘ. 1660/29.12.89 
(Άρθρο 1 του Ν. 1266/82) 

Ανώτατα όρια χορήγησης τουριστικού συναλλάγματος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις», 

β) τις ΠΔ/ΤΕ 1149/22.9.87, 1316/22.6.88, την απόφ. 
ΕΝΠΘ 379/8/21.12.87 και την Εγκύκλιο 557/30.12.87 της 
Τράπεζας της Ελλάδος (Διεύθυνση Διεθνών Συναλλαγών) με τις 
οποίες καθορίζονται ανώτατα όρια χορήγησης συναλλάγματος σε 
κατοίκους Ελλάδος που ταξιδεύουν στο εξωτερικό για τουρισμό ή 
οικογενειακούς λόγους, ανάλογα με τη χώρα προορισμού, απο¬ 
φάσισε τα εξής: 

Τροποποιούνται οι σχετικές διατάξεις της ΠΔ/ΤΕ 1149/ 
22.9.87, της απόφ. ΕΝΠΘ 379/8/21.12.87 και της Εγκυ¬ 
κλίου 557/30.12.87 της Τράπεζας της Ελλάδος και καθορίζε¬ 
ται ότι από 1ης Ιανουάριου 1990 τα υφιστάμενα ανώτατα όρια 
χορήγησης συναλλάγματος κατά ταξίδι σε κατοίκους Ελλάδος 
που ταξιδεύουν στο εξωτερικό για τουρισμό ή οικογενειακούς λό¬ 
γους, διαμορφώνονται ως εξής: 

α) Στους ταξιδεύοντες στις χώρες - μέλη της Ε.Ο.Κ. (Βέλγιο, 
Δανία, Γερμανία, Γαλλία, Ισπανία, Ιρλανδία, Ιταλία, Λουξεμ¬ 
βούργο, Ολλανδία, Μ. Βρετανία, Πορτογαλία) και την Κύπρο, 
συνάλλαγμα μέχρι ποσού 1.000 (χιλίων) Ευρωπαϊκών Λογιστι¬ 
κών Μονάδων (Ε0ϋ) για κάθε άτομο. 

Διευκρινίζεται ότι άτομα που ταξιδεύουν σε περισσότερες από 
μία χώρες και ανάμεσα σ’ αυτές υπάρχει χώρα ή χώρες - μέλη 
της Ε.Ο.Κ. δικαιούνται να πάρουν το συνάλλαγμα που χορηγεί¬ 
ται για τις χώρες της Ε.Ο.Κ. 

β) Στους ταξιδεύοντες σε χώρες εκτός της Ευρωπαϊκής Οικο¬ 
νομικής Κοινότητας, συνάλλαγμα μέχρι ποσού δολαρίων ΗΠΑ 
επτακοσίων (Ιίδϋ 700), για κάθε άτομο. 

Η Πράξη αυτή να δημοσιευθεί στην Εφημερίδα της Κυβερνή- 
σεως (τεύχος Α’). 

Ο Διοικητής 
ΔΗΜ. ΧΑΛΙΚΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





